projecte-aina/catalan_government_crawling huggingface dataset:
La coeducació i el foment de la igualtat efectiva entre dones i homes és un principi rector del sistema educatiu, el Pla per a la igualtat de gènere en el sistema educatiu recull com a objectiu principal l'impuls a la coeducació com a garant d'una educació sense estereotips sexistes ni discriminacions relacionades amb el gènere així com una orientació acadèmica i professional no sexista.
Recollint aquests principis, el Departament d'Ensenyament en motiu del 8 de març, Dia Internacional de les Dones, proposa dur a terme una campanya de conscienciació a tota la comunitat educativa sobre la importància de visibilitzar les aportacions històriques de les dones en tots els àmbits del coneixement, llur contribució social i històrica al desenvolupament de la humanitat i posar en valor els sabers femenins i les tasques de cura envers les persones.
Es proposen les actuacions següents:
Si voleu difondre i compartir les activitats que haureu fet durant el DENIP, siguin les que siguin, us animem a què enllaceu la plana web on les tingueu penjades al Mapa DENIP 2016.
És un mapa col·laboratiu creat per FundiPau que permet veure d'un cop d'ull totes les activitat que s'han fet durant la jornada
Proposta didàctica per al DENIP 2016 "Fugint de la guerra: els refugiats"
Quaderns d'Educació per a la Pau.
Introducció de conceptes: pau, violència, conflicte.
Propostes didàctiques d'Amnistia Internacional per la pau:
Infantil, Primària i 1r. cicle d'ESO
L'escola de cultura de pau proposa el treball amb el concepte de pau positiva
Amb motiu del Dia Escolar de la NoViolència i la Pau, cada any l'Ajuntament de Girona, l'Ajuntament de Figueres i la Coordinadora d'ONG Solidàries de Girona organitzen diferents activitats que acaben amb la trobada de tots els participants
Guia amb eines i estratègies per treballar el DENIP a partir de la utilització de la Plataforma d'Acció Social KABUA.
Les activitats són suggeriments i es poden adaptar a l'alumnat o a la realitat de cada centre educatiu
Ramon Llull (Ciutat de Mallorca, 1232 – 1316) és una figura fonamental de la llengua i la literatura catalanes.
Va ser el primer intel·lectual no eclesiàstic a pensar i escriure sobre ciència i teologia i a més ho va fer no tan sols en llatí, sinó també en català i en àrab ─malgrat que en aquesta llengua no se n'ha conservat cap obra─.
Així doncs, és considerat el primer autor a emprar una llengua romànica com a vehicle de saviesa per tractar una gran diversitat de temes.
A més, va escriure narrativa d'intenció moral i va fer divulgació científica i tècnica.
Per això, és considerat un pensador europeu de primer ordre i el creador del català culte i literari.
Dóna nom a l'institut de projecció exterior de la llengua i la cultura catalanes.
Aquest 2016, que es commemora el setè centenari de la seva mort, ha estat considerat Any Llull.
Per accedir al formulari cal estar identificat com a usuari de la XTEC
Amb motiu de la Commemoració del Dia Internacional en memòria de les víctimes de l'Holocaust el 27 de gener de 2017, el grup de treball Exili, Deportació i Holocaust, impulsat des del Memorial Democràtic i el Departament d'Ensenyament, ha preparat uns actes i unes propostes didàctiques per a tots els centres que es proposin realitzar la commemoració.
Com cada any la commemoració tracta un tema específic.
Aquest any 2017 és How can life go on?
Les seqüeles de l'Holocaust i dels genocidis posteriors plantegen preguntes difícils per a les persones, les comunitats i les nacions.
Què succeeix després d'un genocidi?
Quina respopnsabilitat té cadascú?
Com pot ser reconstruïda la vida després d'un trauma?
És possible la justícia després del genocidi?
El tema d'aquest any és ampli i amb un final obert i molt personal.
Però també es tracta de conscienciar i sensibilitzar els joves perquè actuïn, ja que gràcies a les seves actuacions poden esdevenir un agent de canvi.
Des del Grup de treball treballem per sensibilitzar la memòria de les víctimes de l'Holocaust i la d'altres genocidis i crims contra la humanitat als nostres estudiants, fent èmfasis en la nostra realitat i la pròpia història.
INFORMACIÓ DELS ACTES A TERRASSA I A LA JONQUERA
10.05h Parlaments dels representants institucionals
10.25h "Els trens de la memòria", a càrrec dels alumnes de Batxillerat d'Arts Escèniques de l'Institut de Viladecavalls
11.25h Conferència a càrrec de Nora Gaon
12.00h Participació dels estudiants
10.20h Actuacions instituts Monturiol, Cendrassos i Olivar Gran
10.50h Conferència a càrrec de Nora Gaon
11.50h Actuacions instituts Castelló d'Empúries, Cap Norfeu i Muntaner
12.45h Actuacions instituts Vilafant, Deulofeu i La Jonquera
Cada 30 de gener, des de 1964, se celebra el dia Escolar de la Noviolència i la Pau (DENIP) per recordar el llegat de Mahatma Gandhi el dia que es commemora l'aniversari de la seva mort.
FundiPau, entitat promotora del DENIP, fa una proposta d'activitats que se centra en dues de les principals causes que hi ha darrere la crisi de refugiats dels últims anys: la guerra i l'armamentisme.
Aquesta proposta inclou diverses fitxes de treball orientades a la reflexió, el debat i la mobilització per als alumnes més grans (cicle superior de primària, ESO, i Batxillerat) extretes de l'exposició Refugiats, per què? i també enllaços a altres iniciatives.
D'altra banda, FundiPau impulsa també la creació del Mapa DENIP un mapa que s'elabora entre tots els centres educatius que celebren la jornada i que recull les activitats que s'han fet.
Acollida a les famílies refugiades Aquestes activitats elaborades pel Departament d'Ensenyament tenen com a objectiu fomentar en els alumnes la necessitat d'implicació i compromís en el procés d'acollida dels refugiats.
Estan relacionades amb el mòdul formatiu per a famílies corresponent, publicat al web Família i Escola.
Josep Palau i Fabre (Barcelona, 1917 – 2008), autor teatral i de narrativa, fundador de les mítiques revistes Poesia i Ariel i activista cultural, és conegut sobretot com a poeta i com a autor d'un immens treball interpretatiu de l'obra de Picasso, a qui consagrà no pocs estudis, pels quals és internacionalment reconegut.
En la seva poesia, entre la revolta existencial i un erotisme obsessiu, hi ha ressons de Baudelaire, Rimbaud, Artaud..., no en va visqué a París del 1945 al 1961, abans d'aconseguir l'estatus de refugiat polític.
Els Poemes de l'Alquimista, que apleguen el gros de l'aventura poètica de Palau, situen el seu autor en un lloc preeminent de la poesia de catalana de la segona meitat del segle xx.
Per accedir al formulari cal estar identificat com a usuari de la XTEC
Prudenci Bertrana (Tordera, 1867 – Barcelona, 1941) és conegut sobretot com a autor de Josafat, una novel·la que és la quinta essència del Modernisme i una peça cabdal de la literatura catalana contemporània, però també va conrear, a més de la pintura, altres dominis de la prosa, com el conte (en va escriure més de cent) i el periodisme (va dirigir les publicacions L'Esquella de la Torratxa i La Campana de Gràcia).
Memòries d'un metge filòsof (1925) i la trilogia Entre la terra i els núvols són títols destacats de la seva obra.
Aurora Bertrana (Girona, 1892 – Berga, 1974), filla de l'escriptor Prudenci Bertrana, ja de petita volia ser escriptora, però el seu pare s'hi va negar i li va fer estudiar música.
Aurora va haver d'esperar a ser casada per donar curs a la seva vocació literària, que donà fruits com Paradisos oceànics (1930), un llibre de viatges que va obtenir tant d'èxit com d'escàndol.
Des d'una posició singular dins la literatura catalana, les seves Memòries reflecteixen el seu singular trajecte vital i el contacte amb cultures exòtiques, com ara les del Marroc i la Polinèsia, on va viure.
Per accedir al formulari cal estar identificat com a usuari de la XTEC
Pompeu Fabra va néixer a la vila de Gràcia el 1868.
Va estudiar enginyeria industrial a la Universitat de Barcelona (1886-1890), on va entrar en contacte amb el col·lectiu que impulsava la revista L'Avenç, format per intel·lectuals que aspiraven a convertir el català en una llengua adient a les necessitats comunicatives d'una societat moderna i amb capacitat de donar suport a una literatura, la catalana, que es volia equiparable a la resta de literatures europees de l'època.
Amb una preparació tècnica i una visió clara del que significa fixar un model lingüístic de referència, Fabra va saber materialitzar, emparat primer per la Mancomunitat de Catalunya i, durant la República, per la Generalitat, el projecte que el país necessitava: posseir un codi formal funcional, modern i autònom.
Les tres fites principals d'aquest projecte van ser les Normes ortogràfiques (1913) completades amb el Diccionari ortogràfic (1917), la Gramàtica catalana (1918) i el i el Diccionari general de la llengua catalana (1932).
Després de la Guerra Civil va continuar la seva obra a l'exili, a París i a Montpeller.
Els anys darrers de la vida els va passar a Prada de Conflent, a la Catalunya Nord, on va morir el 1948.
Conferència: Idees i eines per tractar de Pompeu Fabra a classe.
Jordi Ginebra, comissari de l'Any Fabra
Acadèmia Oberta als Ensenyants.
Celebrant l'Any Fabra a l'INS Alexandre Satorras.
Fem el nostre "Diccionari particular de la llengua catalana".
Biblioteca Mestra Mariantònia, escoles L'Antina i Molí de Vent.
Al Pompeu commemorem l'Any Fabra.
Fabra, l'home que ens va ensenyar a escriure.
"El caçaire de mots", homenatge a Pompeu Fabra.
Ruta "Pompeu Fabra" per Badalona.
Pompeu Fabra, un lingüista pel carrer.
Amb motiu de la Commemoració del Dia Internacional en memòria de les víctimes de l'Holocaust el 27 de gener de 2018, el grup de treball DEMD, impulsat des del Memorial Democràtic i el Departament d'Ensenyament, ha preparat uns actes i unes propostes didàctiques per a tots els centres que es proposin realitzar la commemoració.
Com cada any la commemoració tracta un tema específic.
Aquest any 2018 és The Power of Worlds ("El poder de les paraules").
Les paraules poden marcar la diferència.
Paraules parlades i escrites d'individus, de corporacions, d'organitzacions i dels estats, totes poden tenir un gran impacte.
Com s'ha utilitzat el llenguatge en el passat i com s'utilitza actualment?
Des del grup de treball treballem per sensibilitzar la memòria de les víctimes de l'Holocaust i la d'altres genocidis i crims contra la humanitat als nostres estudiants, fent èmfasis en la nostra realitat i la pròpia història.
Informació de l'acte del grup DEMD a Terrassa
10.20h Les paraules dels testimonis a càrrec de les entitats memorialistes.
10.40h Les paraules dels estudiants a càrrec d'alumnes dels centres INS Lluís Vives, INS de Viladecavalls, INS Arnau Cadell, INS Salvador Espriu, INS XXV Olimpíada, INS de Matadepera, INS Menendez y Pelayo, INS de Sentmenat, Institut Arraona i INS Torre del Palau.
11.00h Representació de MAUS a càrrec dels alumnes de batxillerat d'arts escèniques de l'INS de Viladecavalls i de l'escola de música CEM de Terrassa.
12.00h Les pàraules amb música a càrrec de Marina Rossell.
Informació de l'acte del grup Exili, Deportació i Holocaust de l'Alt Empordà a La Jonquera
Amb la particpació dels centres INS de Castelló d'Empúries, INS de Vilafant, INS de La Jonquera, INS Cendrassos, INS Alexandre Deulofeu i INS Narcís Monturiol.
10.15h Conferència "Les set caixes", a càrrec de Dory Sontheimer
12.45h Debat sobre el documental i i sobre l'exposició fotogràfica "Els primers trets de Francesc Boix"
Informació de l'acte del grup Exili, Deportació i Holocaust de Lleida
10.45h Conferència "Les set caixes", a càrrec de Dory Sontheimer
12.50h Lectura del manifest de cloenda amb participació dels centres INS d'Almenar, INS Guindàvols, INS La Caparrella i INS Torre Vicens.
Adhesió del Departament d'Ensenyament al Manifest Institucional de 2015.
El 21 de gener se celebra el dia Europeu de la Mediació, coincidint amb l'aniversari de l'aprovació pel Comitè de Ministres del Consell d'Europa de la 1a Recomanació núm. R (98) 1, sobre mediació familiar.
Enguany, coincidint amb aquesta data, el Departament d'Ensenyament s'adhereix al Manifest Institucional.
Dia Europeu de la Mediació de 21 de gener de l'any 2015, en el que administracions públiques, institucions i la societat civil catalanes es van aplegar per primera vegada per celebrar el Dia Europeu de la Mediació i per fer pública la seva ferma voluntat de seguir treballant per promoure-la i difondre-la i el compromís de sumar esforços a fi d'avançar en l'articulació d'un sistema de justícia que, partint del conflicte i les seves circumstàncies, ofereixi a tothom la mediació com a forma d'abordar-lo.
El Departament d'Ensenyament impulsa la mediació escolar a Catalunya des del curs 2001-2002.
Actualment, més de 300 centres educatius, majoritàriament d'educació secundària, compten amb un servei de mediació actiu.
Més d'un miler d'alumnes participa anualment en les trobades d'alumnes mediadors.
La mediació escolar fomenta el diàleg com a eina bàsica de gestió positiva dels conflictes i és una valuosa eina de participació de l'alumnat en la millora de la convivència, contribuint al seu desenvolupament personal i a la capacitat d'aprofitar els conflictes per transformar la realitat.
D'altra banda, a més de ser una estratègia de gestió positiva de conflictes, la mediació escolar ha d'esdevenir una cultura de centre que promogui els canvis necessaris perquè cada persona afronti els conflictes convertint-se en part de la solució.
Per tal de commemorar el Dia Europeu de la Mediació i contribuir a la difusió de la mediació escolar, es proposen als centres educatius diverses accions que es poden dur a terme al voltant del 21 de gener:
La Direcció General de Formació Professional i Ensenyaments de Règim Especial amb motiu del Dia internacional de la Seguretat i salut laboral, el 28 d'abril, vol continuar treballant en la sensibilització i presa de consciència de la importància de la prevenció de riscos laborals com a part imprescindible de la formació professionalitzadora en els ensenyaments professionals.
La formació en prevenció de riscos laborals està incorporada en tots els cicles formatius de formació professional inicial mitjançant, per una banda, de l'establiment d'una unitat formativa específica en el mòdul professional de Formació i Orientació Laboral i, per l'altra, de la incorporació de formació específica en prevenció de riscos laborals en tots els mòduls professionals associats a unitats de competència, de totes les titulacions.
Des de la perspectiva que el treball que es realitza en prevenció de riscos laborals és transversal i continuat al llarg del currículum dels ensenyaments professionals, us proposem que en motiu del Dia Internacional de la Seguretat i la Salut en el Treball realitzeu activitats concretes amb la finalitat de promoure entre els i les joves la importància de la seva participació en la prevenció dels riscos laborals en el desenvolupament, un cop titulats, de les seves professions o en situacions quotidianes.
Per aquest motiu us suggerim que dueu a terme, ja sigui a nivell d'aula, centre o comunitat educativa, accions de sensibilització sobre la importància de la prevenció de riscos en situacions quotidianes o laborals relacionades amb les titulacions dels ensenyaments professionals que s'imparteixin en el vostre centre educatiu i que pengeu fotografies, infografies o vídeos acompanyats de les idees clau treballades al Twitter amb el hastag amb menció al Twitter del portal XTEC o compartir-ho a Instagram i Facebook amb el mateix hashtag.
Recursos per treballar la prevenció de riscos laborals en els centres educatius
Publicacions sobre la prevenció de riscos laborals.
Manuals, cartells, audiovisuals, material didàctic de l'Institut Català de Seguretat i Salut Laboral.
Lèxic de prevenció de riscos laborals
Riscos laborals i consells per prevenir-los
Curs de nivell bàsic de prevenció de riscos laborals.
Material didàctic per a la formació de prevenció de riscos laborals.
Agència europea per a la Seguretat i Salut en el Treball.
Espai de l'Agència europea que facilita tot un seguit de eines i recursos per a l'avaluació dels riscos en el lloc de treball.
Pel que fa a accions formatives adreçades al professorat en matèria de prevenció de riscos, el Departament posa a l'abast del personal docent i d'altres professionals de l'àmbit educatiu un conjunt d'accions formatives que podeu trobar en aquest enllaç.
Salut a l'escola Marc d'actuacions de Pla Salut, Escola i Comunitat amb orientacions i protocols per al professorat.
Raimon Panikkar (Barcelona, 1918 - Tavertet, 2010), de pare indi i hindú i mare catalana i cristiana, és una de les veus més lúcides del pensament contemporani per les seves aportacions al diàleg intercultural i interreligiós.
Doctor en filosofia, en ciències i en teologia, va exercir la docència en diverses universitats d'Europa, l'Índia i els Estats Units.
El 1946 és ordenat sacerdot catòlic.
Trepitja l'Índia per primer cop l'any 1954: «Me'n vaig anar cristià, em vaig descobrir hindú i torno buddhista, sense haver deixat mai de ser cristià.»
Als anys vuitanta s'instal·la a Tavertet, on impulsa la Fundació Vivarium (avui Fundació Vivarium Raimon Panikkar).
Autor d'una extensa obra que aborda els grans temes de l'existència humana en un permanent diàleg entre Orient i Occident, Raimon Panikkar ha estat possiblement, després de Ramon Llull, el filòsof més important que ha donat Catalunya en el camp de la reflexió intercultural i interreligiosa.
El Departament d'Ensenyament amb l'Institut Català de les Dones va organitzar, per setè any consecutiu al voltant del dia 21 de juny, la jornada amb motiu de l'educació no sexista.
Va estar dedicada a analitzar la feina feta i la feina que queda per fer en l'àmbit educatiu, seguint el mandat de la Llei 5/2008, de 24 d'abril, del dret de les dones a eradicar la violència masclista, incorporant la coeducació com a element fonamental en la prevenció de la violència.
Altrament, la jornada vol ser un intercanvi d'experiències coeducatives que es duen a terme tant en l'àmbit de l'aula com del centre i de la comunitat educativa.
Els objectius de la jornada van ser:
La jornada va tenir lloc el dimarts 26 de juny de 9 a 14.30h a la sala d'actes de la Casa del Mar de Barcelona.
Adreçada a tots i a totes les docents de les diferents etapes educatives i ensenyaments i també oberta a altres professionals que hi tinguin interès.
Document sobre la ponència La violència masclista que no marxa: el paper de l'educació, de Tània Verge Mestre.
Coeducació i igualtat de gènere
Dia internacional de l'educació no sexista
Dia internacional de l'educació no sexista.
L'objectiu és fomentar la programació als diferents països de la Unió Europea com a activitat que afavoreix la resolució de problemes, la creativitat i el pensament estructurat.
La Comissió Europea, ha publicat el Digital Education Action Plan, amb onze accions per desenvolupar la competència digital a l'educació.
Una d'aquestes accions és la participació dels centres docents a la codeweek.
Se celebra del 6 al 21 d'octubre de 2018.
Tots els centres educatius, universitats, associacions... que organitzeu alguna activitat relacionada amb la programació o la robòtica educatives durant la CodeWeek, o en qualsevol altre moment de l'any, esteu convidats a afegir-la al mapa i així donar visibilitat a totes les activitats que es fan.
No cal pensar en grans esdeveniments, totes les activitats són adequades per afegir-les al mapa.
El Departament d'Educació amb motiu del 31è Dia Mundial de la sida dins de les línies d'actuació recollides al Pla d'acció enfront del VIH i altres ITS 2016-2020 aprovat pel Govern de la Generalitat de Catalunya i amb l'objectiu de posar fi a l'epidèmia, recollit a l'Agenda 2030 per al Desenvolupament Sostenible, aprovada per l'Assemblea de les Nacions Unides, ofereix als centres educatius, en el marc de l'educació afectiva i sexual, recursos i eines per seguir treballant en l'àmbit de la prevenció de la malaltia i de la lluita contra l'estigma que s'hi relaciona.
Recursos educatius per treballar l'educació afectiva i sexual com a eina preventiva i lluitar contra l'estigmatització i la discriminació
La Colla de Sabadell, anomenada també Grup de La Mirada, va ser un grup heterogeni d'intel·lectuals sabadellencs que durant la dècada del 1920 van revolucionar el panorama cultural d'aquesta ciutat i van esdevenir un motor important de la cultura catalana.
Els escriptors Joan Oliver, Francesc Trabal i Armand Obiols formaven el nucli actiu del grup, tot i que també hi van tenir una presència important els artistes Antoni Vila Arrufat i Ricard Marlet, el periodista Lluís Parcerisa, l'advocat Josep M. Trabal, el filòsof Miquel Carreras i el farmacèutic Joan Garriga.
Sota el lema "Estem voltats de pocavergonyes" i a través d'accions que es movien entre l'humor provocatiu i l'activisme cultural, es proposaven bastir una cultura nacional, moderna i cosmopolita que contribuís a articular i modernitzar un país que, en la primera postguerra europea, vivia un dels períodes més crítics.
Així doncs, d'una banda, practicaven, sobretot des del Diari de Sabadell, un humor absurd i gratuït, corrosiu i desmitificador dels valors culturals establerts per una societat —la sabadellenca de primers de segle— que consideraven tancada i endarrerida.
D'altra banda, però, i amb la mateixa intenció, es van implicar en activitats culturals com ara organitzar concerts, programar obres de teatre i editar llibres.
De fet, l'empresa més important de la Colla va ser la fundació d'Edicions La Mirada, l'any 1925, que després va formar part d' Edicions Proa amb el nom de Col·lecció La Mirada.
Amb aquests dos fronts pretenien modernitzar la cultura com a eina clau per fer avançar la societat i així construir un país més equilibrat, culte i civilitzat, en el marc de la idea noucentista de la Catalunya-ciutat.
El Departament d'Educació, conjuntament amb la Fundació Catalana per a la Recerca i la Innovació, promou la Setmana de la Ciència 2019 que se celebra del 8 al 17 de novembre de 2019, amb l'objectiu fonamental de despertar i potenciar l'interès del jovent vers la ciència i la tecnologia.
Els temes centrals de l'edició d'enguany són, d'una banda, la taula periòdica, amb motiu de l'Any Internacional de la Taula Periòdica dels Elements Químics, i, de l'altra, diferents persones que han estat referents als respectius camps de coneixement, com ara l'ecòleg Ramon Margalef, enguany es commemora el centenari del seu naixement; l'enginyer i inventor Narcís Monturiol, amb motiu del bicentenari del seu naixement; Margaret Hamilton, qui va liderar el desenvolupament del programari de navegació on-board per al Programa Espacial Apollo amb motiu del 50è aniversari de l'arribada de l'home a la Lluna; i el polifacètic Leonardo da Vinci, en commemoració dels 500 anys de la seva mort.
La conferència destinada a alumnat de 4t d'ESO i Batxillerat dels centres Ins.
Montserrat s'emetrà en directe per streaming per a tots els centres docents de Catalunya, el dia 11 de novembre de 2019 a les 11:30 h. a la seu central del Departament d'Educació, a càrrec la científica Cèlia Marrasé.
És investigadora científica de l'Institut de Ciències del Mar (ICM) de Barcelona des del 1997.
Es doctorà en ciències biològiques (1986) per la Universitat de Barcelona sota la supervisió del Dr.
La seva investigació es centra en l'ecologia del plàncton i en l'estudi del paper de l'activitat microbiana en el cicle del carboni.
La seva contribució científica inclou més de 90 publicacions en revistes internacionals, l'edició de dos llibres i nombroses presentacions en congressos.
Ha participat i liderat nombroses campanyes oceanogràfiques.
Ha format part de diversos comitès de programes científics estatals i internacionals.
Ha estat membre del Consell Directiu de la Societat Catalana de Biologia (1999-2003) i cap del Departament de Biologia Marina i Oceanografia de l'ICM (2009-2014).
Actualment és membre numerari de l'Institut d' Estudis Catalans, vicedirectora de l'Institut de Ciències del Mar (CSIC) i "presidenta de la Sociedad Ibérica de Ecologia" Ha format part de diversos comitès de programes científics estatals i internacionals.